B4-1111, 1131, 1164, 1167, 1171 και 1199/96

Ψήφισμα σχετικά με τη δολοφονία Ελληνοκυπρίου στην Κύπρο

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με την κατάσταση στην Κύπρο, ιδιαίτερα τα ψηφίσματά του της 12ης Ιουλίου 1995 σχετικά με την αίτηση προσχώρησης της Κύπρου στην Ευρωπαϊκή Ένωση ((ΕΕ C 249 της 25.09.1995, σελ. 74)), και της 19ης Σεπτεμβρίου 1996 σχετικά με την κατάσταση στην Κύπρο

((ΣΠ της ημερομηνίας αυτής, Μέρος ΙΙ, σημείο 9.))A. συγκλονισμένο από τη νέα εν ψυχρώ δολοφονία, από τον τουρκικό στρατό κατοχής στην Κύπρο, ενός ακόμη Ελληνοκυπρίου, του Πέτρου Κακουλλή,

Β. λαμβάνοντας υπόψη ότι η εντελώς αδικαιολόγητη αυτή πράξη συνέβη κοντά στο παλαιό αστυνομικό τμήμα της Άχνας, σε περιοχή που ελέγχεται από τη βρετανική στρατιωτική βάση της Δεκέλειας, και ότι δεν επετράπη στους αστυνομικούς της βάσης και σε μέλη της ειρηνευτικής δύναμης των Ηνωμένων Εθνών να πλησιάσουν στον τόπο του επεισοδίου,

Γ. επισημαίνοντας το γεγονός ότι το θύμα είναι ο τέταρτος άοπλος Ελληνοκύπριος που δολοφονείται χωρίς λόγο στη διάρκεια των τελευταίων μηνών από τον τουρκικό στρατό κατοχής και τις τουρκικές παραστρατιωτικές οργανώσεις, πράγμα που αποκαλύπτει τις πραγματικές προθέσεις ορισμένων εξτρεμιστικών κύκλων να δημιουργήσουν την εσφαλμένη εντύπωση ότι δεν είναι δυνατή η ειρηνική συνύπαρξη των δύο κοινοτήτων στην Κύπρο,

Δ. λαμβάνοντας υπόψη την άρνηση των αρχών κατοχής να αποδεχθούν τα επανειλημμένα αιτήματα της Υποεπιτροπής Ανθρωπίνων Δικαιωμάτων του Ευρωπαϊκού Κοινοβουλίου να επισκεφθεί τους ελληνοκύπριους κρατούμενους που είναι φυλακισμένοι στο κατεχόμενο τμήμα της Κύπρου υπό συνθήκες που δεν ανταποκρίνονται στις Διεθνείς Συμβάσεις, όπως προκύπτει από την πρόσφατη έκθεση του Γενικού Γραμματέα των Ηνωμένων Εθνών στο Συμβούλιο Ασφαλείας,

Ε. λαμβάνοντας υπόψη τη συνεχιζόμενη παραβίαση των πλέον βασικών ανθρωπίνων δικαιωμάτων και των θεμελιωδών ελευθεριών των Ελληνοκυπρίων και Μαρωνιτών εγκλωβισμένων στην κατεχόμενη περιοχή, συμπεριλαμβανομένου του δικαιώματος εκπαίδευσης, δεδομένης της άρνησης του κατοχικού καθεστώτος να επιτρέψει την αντικατάσταση μίας από τις τρεις ελληνοκύπριες δασκάλες που βρίσκονται στην Καρπασία και η οποία πρόκειται να συνταξιοδοτηθεί,

1. καταδικάζει έντονα τη δολοφονία του Πέτρου Κακουλλή από τις τουρκικές δυνάμεις κατοχής και εκφράζει τα ειλικρινή συλλυπητήριά του στην οικογένεια του θύματος[semigr ] ζητεί από την Επιτροπή και το Συμβούλιο να εκφράσουν στις τουρκικές δυνάμεις κατοχής τον αποτροπιασμό της ΕΕ για το επεισόδιο αυτό[semigr ]

2. ζητεί να διενεργηθεί επισταμένη έρευνα για το επεισόδιο ούτως ώστε να εντοπισθούν οι υπαίτιοι και να προσαχθούν στη δικαιοσύνη[semigr ]

3. πιστεύει ότι ο λαός της Κύπρου, τόσο οι Ελληνοκύπριοι όσο και οι Τουρκοκύπριοι, επιθυμεί να τεθεί τέρμα στους σκοτωμούς και στη διχοτόμηση της νήσου και ότι η προσχώρηση της Κύπρου στην ΕΕ θα είναι προς όφελος αμφοτέρων των κοινοτήτων και θα συμβάλει στην επίλυση του κυπριακού ζητήματος[semigr ]

4. υπενθυμίζει στην κυβέρνηση της Τουρκίας ότι οι σχέσεις μεταξύ Τουρκίας και Ευρωπαϊκής Ένωσης εξαρτώνται εν μέρει από την πολιτική της τουρκικής κυβέρνησης για την Κύπρο και υπενθυμίζει την απόφασή του να παγώσει η χρηματοδοτική συνεργασία με αυτήν καθώς και το σκέλος του προγράμματος MEDA που αφορά την Τουρκία, με εξαίρεση τις πτυχές που αφορούν την προώθηση της δημοκρατίας, των ανθρωπίνων δικαιωμάτων και της κοινωνίας των πολιτών[semigr ]

5. ζητεί από την Τουρκία να σεβαστεί τα ανθρώπινα δικαιώματα και τις θεμελιώδεις ελευθερίες των ελληνοκυπρίων και μαρωνιτών που είναι εγκλωβισμένοι στο κατεχόμενο τμήμα της Κύπρου, να θέσει τέρμα σε κάθε πράξη ή παράλειψη που παραβιάζει τα δικαιώματα και τις ελευθερίες αυτές και να εφαρμόσει πιστά τις διατάξεις της Τρίτης Συμφωνίας της Βιέννης του 1975, συγκεκριμένα για τους αιχμαλώτους κάθε δόγματος και κάθε καταγωγής που είναι φυλακισμένοι στο κατεχόμενο τμήμα της Κύπρου[semigr ]

6. καλεί τα κράτη μέλη να αντιδράσουν ασκώντας συνεχή και σταθερή πίεση στην Τουρκία με στόχο να απαλλαγεί το νησί από την παρουσία όλων των τουρκικών στρατευμάτων κατοχής, να εξασφαλισθεί η ελευθερία μετακίνησης σε όλους τους πολίτες και να αρχίσει το έργο της εξεύρεσης δίκαιης και ειρηνικής λύσης στο κυπριακό ζήτημα, σύμφωνα με τους προσανατολισμούς που περιέχονται στα σχετικά ψηφίσματα του Συμβουλίου Ασφαλείας των Ηνωμένων Εθνών[semigr ]

7. επαναλαμβάνει την υποστήριξή του προς την πρόταση της κυπριακής κυβέρνησης για αποστρατιωτικοποίηση της νήσου Κύπρου και καλεί την Τουρκία να αποσύρει τις δυνάμεις κατοχής και να συμμορφωθεί με τα ψηφίσματα του ΟΗΕ για την Κύπρο[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, τις κυβερνήσεις και τα κοινοβούλια της Κύπρου και της Τουρκίας, καθώς και στο Γενικό Γραμματέα του Ο.Η.Ε.